Bağçasaraydaki «Hizb ut-Tahrir davası» mabüsiniñ sağlığı SİZOda fenalaştı – advokat
11 fevral 2020, 08:29
Bağçasaraydaki ekinci «Hizb ut-Tahrir davasınıñ» mabüsi Marlen Asanovnıñ sağlıq vaziyeti fenalaştı. Bu aqta advokat Emil Kurbedinov Qırım.Aqiqat mühbirine bildirdi.
Onıñ aytqanına köre, Asanovnıñ büyrek problemleri ve varikozı başlandı.
«Marlen Asanov mahkeme oturışuvı vaqtında büyrek problemleri ve varikozı başlandı, dep bildirdi. Marlen Asanovnıñ aytqanına köre, o, hastalıq ağırlaşacaq dep, tedqiq ve tedaviylev içün ariza berdi. Onı feldşerge köstergenler, baqıp ilâc yaşçğanlar, lâkin talil yapmağa razı olmadılar. Marlen Asanov tedqiqsiz yazılğan ilâclar sağlığına zarar ketire bileceginden qorqıp, olarnı almağa kerekmi dep bilmey. Menim fikirimce, taliller aselet yapılmay, çünki hastalığı isbatlansa, onı SİZOdan tedqiqlerge çıqarmağa kerek olacaq», – dep tarif etti advokat.